
Text rozhodnutia
Súd: Krajský súd Bratislava Spisová značka: 1S/85/2011 Identifikačné číslo súdneho spisu: 1011200893 Dátum vydania rozhodnutia: 05. 04. 2012 Meno a priezvisko sudcu, VSÚ: JUDr. Nora Puchelová ECLI: ECLI:SK:KSBA:2012:1011200893.1 Uznesenie Krajský súd v Bratislave v právnej veci žalobcu: Miroslav Masič - INTERIÉRY, IČO: 17 410 908, so sídlom Velehradská 35, 821 08 Bratislava proti žalovanému: Krajský úrad pre cestnú dopravu a pozemné komunikácie, so sídlom Vajnorská 98/D, 831 04 Bratislava o preskúmanie zákonnosti rozhodnutia žalovaného č. A/2011/01440/BCH zo dňa 2.3.2011, č. A/2011/01418/BCH zo dňa 1.3.2011 a č. A/2011/01419/BCH zo dňa 1.3.2011, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou podanou na Krajský súd v Bratislave dňa 16.5.2011 sa žalobca domáhal preskúmania zákonnosti rozhodnutí žalovaného č. A/2011/01440/BCH zo dňa 2.3.2011, č. A/2011/01418/BCH zo dňa 1.3.2011 a č. A/2011/01419/BCH zo dňa 1.3.2011. Žalovaný vo svojom rozhodnutí č. A/2011/01440/BCH zo dňa 2.3.2011 rozhodol podľa § 59 ods. 2 zákona č. 71/1967 tak, že odvolanie účastníka konania zamietol a rozhodnutie prvostupňového správneho orgánu č. 2010/07066-4/SSZ zo dňa 30.8.2010 potvrdil. Prvostupňový správny orgán podľa ustanovenia § 107 ods. 2 písm. c) zákona č. 725/2004 Z.z. o podmienkach prevádzky vozidiel v premávke na pozemných komunikáciách uložil pokutu vo výške 165,96 € za to, že ako prevádzkovateľ prípojného vozidla zn. PANAV NV 35 PK s evidenčným číslom BA-133YK sa nepodrobil v zákonom stanovenej lehote podľa § 50 ods. 1 zákona č. 725/2004 Z.z. a § 47 ods. 1 písm. c) vyhlášky Ministerstva dopravy, pôšt a telekomunikácií Slovenskej republiky č. 578/2006 Z.z. pravidelnej technickej kontrole. Žalovaný v rozhodnutí č. A/2011/01418/BCH zo dňa 1.3.2011 rozhodol podľa § 59 ods. 2 zákona č. 71/1967 tak, že odvolanie účastníka konania zamietol a rozhodnutie prvostupňového správneho orgánu č. 2010/07018-4/SSZ zo dňa 30.8.2010 potvrdil. Prvostupňový správny orgán podľa ustanovenia § 107 ods. 2 písm. c) zákona č. 725/2004 Z.z. o podmienkach prevádzky vozidiel v premávke na pozemných komunikáciách uložil pokutu vo výške 165,96 € za to, že ako prevádzkovateľ motorového vozidla zn. VOLVO FM12 62T 420 s evidenčným číslom BA-099KF sa nepodrobil v zákonom stanovenej lehote podľa § 50 ods. 1 zákona č. 725/2004 Z.z. a § 47 ods. 1 písm. c) vyhlášky Ministerstva dopravy, pôšt a telekomunikácii Slovenskej republiky č. 578/2006 Z.z. pravidelnej technickej kontrole. V rozhodnutí č. A/2011/01419/BCH zo dňa 1.3.2011 žalovaný taktiež rozhodol podľa § 59 ods. 2 zákona č. 71/1967 tak, že odvolanie účastníka konania zamietol a rozhodnutie prvostupňového správneho orgánu č. 2010/07019-4/SSZ zo dňa 30.8.2010 potvrdil. Prvostupňový správny orgán podľa ustanovenia § 107 ods. 2 písm. c) zákona č. 725/2004 Z.z. o podmienkach prevádzky vozidiel v premávke na pozemných komunikáciách uložil pokutu vo výške 165,96 € za to, že ako prevádzkovateľ motorového vozidla zn. VOLVO FM12 62T 420 s evidenčným číslom BA-099KF sa nepodrobil v zákonom stanovenej lehote podľa § 50 ods. 1 zákona č. 725/2004 Z.z. a § 47 ods. 1 písm. c) vyhlášky Ministerstva dopravy, pôšt a telekomunikácií Slovenskej republiky č. 578/2006 Z.z. pravidelnej technickej kontrole. Výzvou zo dňa 7.2.2012 doručenou žalobcovi dňa 10.2.2012 bol žalobca vyzvaný na zaplatenie súdneho poplatku vo výške 198,- € (3 x 66,- € za tri žaloby) v lehote 10 dní odo dňa doručenia výzvy podľa položky 10 písm. a) sadzobníka súdnych poplatkov v platnom znení. Zároveň bol žalobca poučený o tom, že ak poplatok nebude zaplatený v určenej lehote a v zmysle ustanovenia § 10 ods. 1 zákona č. 71/1992 Zb. o súdnych poplatkoch, konanie sa zastaví. Podľa § 1 ods. 1 zák. č. 71/1992 Zb. o súdnych poplatkoch, súdne poplatky (ďalej len "poplatky") sa vyberajú za jednotlivé úkony alebo konanie súdov, ak sa vykonávajú na návrh a za úkony orgánov štátnej správy súdov a prokuratúry (ďalej len "poplatkový úkon") uvedené v sadzobníku súdnych poplatkov a poplatku za výpis z registra trestov (ďalej len "sadzobník"), ktorý tvorí prílohu tohto zákona. Podľa § 5 ods. 1 písm. a) zákona č. 71/1992 Zb. o súdnych poplatkoch, poplatková povinnosť vzniká podaním návrhu, odvolania a dovolania alebo žiadosti na vykonanie poplatkového úkonu, ak je poplatníkom navrhovateľ, odvolateľ a dovolateľ. Podľa § 8 ods. 1 zákona č. 71/1992 Zb. o súdnych poplatkoch v platnom znení ku dňu podania žaloby, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie, je splatný vznikom poplatkovej povinnosti. Podľa § 10 ods. 1 zákona č. 71/1992 Zb. o súdnych poplatkoch, ak nebol zaplatený poplatok splatný podaním návrhu na začatie konania, odvolania alebo dovolania, súd vyzve poplatníka, aby poplatok zaplatil v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník poučený. Podľa položky 10 písm. a) sadzobníka súdnych poplatkov v platnom znení, sa platí súdny poplatok z návrhu na preskúmanie zákonnosti rozhodnutia orgánu verejnej správy na základe žaloby v sume 66,- €. Podľa ustanovenia § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a, alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca súdny poplatok za žalobu ani na výzvu súdu nezaplatil a táto skutočnosť bráni vecnému vybaveniu žaloby, súd podľa § 10 ods. 1 zákona č. 71/1992 Zb. o súdnych poplatkoch v spojení s ust. § 250d ods. 3 O.s.p. konanie pre nezaplatenie súdneho poplatku, zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

